এ ট্রিপল মার্ডারের নেপথ্যের কারণ হিসেবে নিহত জনি বেগম শিউলির স্বামী হাসান মুন্সির দ্বিতীয় বিয়ে নিয়ে দ্বন্দ্ব দায়ী করে পুলিশ। পুলিশ জানায়, গার্মেন্টস কর্মী হাসান মুন্সির সংসারে দুই মেয়ে ও স্ত্রী থাকা স্বত্বেও ঢাকায় আরেকটি বিয়ে করে হাসান। এ নিয়ে স্ত্রী ও দুই মেয়ে সঙ্গে দ্বন্দ্বের কারণে স্ত্রী ও দুই সন্তানকে হাসান পরিকল্পিতভাবে শ্বাসরুদ্ধ করে হত্যা করেছে দাবি পুলিশের। হাসান বর্তমানে পলাতক রয়েছেন। ময়না তদন্তে নিহতদের শ্বাসরোধ করে হত্যার প্রমাণ পায় পুলিশ। ময়না তদন্ত শেষে তাদের লাশ শিউলীর ভাই বাদশা মিয়ার কাছে হস্তান্তর করে হলে দাফনের জন্য প্রামের বাড়িতে নিয়ে যাওয়া হয়। দক্ষিণ সুরমা থানার ভারপ্রাপ্ত কর্মকর্তা (ওসি) খায়রুল ফজল বলেন, পলাতক হাসান মুন্সি গোপালগঞ্জ জেলার মোকছেদ পুর থানার কমলাপুর গ্রামের বাসিন্দা। তিনি প্রায় ১৫ বছর ধরে সপরিবারে সিলেট থাকেন।